DIE HAPPY SONG volg na die suksesvolle vrystelling van ​VELDE, wat uitgereik is met ’n musiekvideo. Die sukses van VELDE wys dat Kontras meer as net nog ’n rockgroep is wat beslis nie geïgnoreer kan word nie. Indien jy ’n aanhanger is van ​Spoegwolf​, ​Karen Zoid ​of ​Francois van Coke​, is DIE ​HAPPY SONG ​perfek vir jou.
Kontras ​se mees sensitiewe stuk tot op hede, DIE ​HAPPY SONG, is ’n huldeblyk aan moeders, vrouens en enigiemand wat deur ’n moeilike tyd gaan. Dit begin met net ’n akoestiese kitaar teen ’n stadige tempo, maar word ryker in tekstuur soos meer stemme, kitare en dromme bygevoeg word.